Homeகல்விச்செய்திகள்பிளஸ்டூ தேர்வான மாணவர்களுக்கு அரிய வாய்ப்பு: ஒரு வருட பயிற்சியுடன் வேலை அளிக்கிறது எச்.சி.எல் நிறுவனம் - பள்ளிக்கல்விதுறை அறிவிப்பு
இந்த வாய்ப்பை பயன்படுத்திக்கொள்ளும்படி பள்ளிக் கல்வித்துறை கேட்டுக் கொண்டுள்ளது. பிளஸ்டூ தேர்வில் அறிவியலை பாடமாக எடுத்து வெற்றிப்பெறும் மாணவர்கள் பல லட்சம் செலவு செய்து இன்ஜினியரிங் படிக்கிறார்கள். ஐந்தாண்டு படிப்பு முடித்தப் பின்னர் கல்விக்காக வாங்கின கடனும், சான்றிதழும் மட்டுமே உள்ளது. அனுபவம் ஜீரோ என்கிற நிலையில் சான்றிதழை வைத்து குறைந்த சம்பளத்துக்கு வேலை கிடைக்கும் நிலை உள்ளது. ஆண்டுக்கு 3 லட்சத்துக்கும் மேற்பட்டோர் பொறியாளர்களாக வெளியே வந்தாலும் கிடைக்கும் வேலை என்னவோ சம்பந்தமில்லாததுதான். இந்நிலையில் படித்த இளைஞர்கள் தகுதி இல்லாத வேலைகளில் வாடும் நிலை உள்ளது. இதை மாற்றும் விதத்தில் பிளஸ்டூ படித்த மாணவர்கள் படிக்கும்போதே வேலை வாய்ப்பும், அதனுடன் 3 ஆண்டு வேலை உறுதியும், வெளியே வரும்போது பட்டதாரி சன்றிதழுடன் 4 ஆண்டு அனுபவ சான்றிதழையும் அளிக்கிறது பிரபல மென்பொருள் நிறுவனமான எச்.சி.எல் நிறுவனம்.அரசுப்பள்ளி மாணவர்களுக்கு முன்னுரிமை அடிப்படையில் இந்த வாய்ப்பு அளிக்கப்படுகிறது.இதுகுறித்து பள்ளிக்கல்வித்துறை சார்பில் கொடுக்கப்பட்டுள்ள அறிவிப்பு: பிளஸ் டூ பொதுத் தேர்வில் கணக்கு மற்றும் வணிகக் கணிதம் பாடத்தில் 60 சதவிகிதத்திற்கு மேல் மதிப்பெண் பெற்றவர்களுக்கு ஹெச்.சி.எல் நிறுவனத்தில் கல்வியுடன் கூடிய வேலைவாய்ப்பு அளிக்கப்படும்.